gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6651, del 15-11-2011 (2011/11502)

Informació pública de la modificació puntual número 1 del Pla Especial de Protecció del Castell de Santa Bàrbara d'Alacant.
---------------------------------------------------------------------------------------------------------------------------

### Dades del document

Número de DOGV
:   6651

Data del DOGV
:   15-11-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/11908


Data del document
:   07-11-2011

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * pla d'urbanisme
    * administració local

Informació pública de la modificació puntual número 1 del Pla Especial de Protecció del Castell de Santa Bàrbara d'Alacant. [2011/11137]  
El Ple de l'Ajuntament, en la sessió de 28 d'octubre de 2011, va adoptar, entre altres, l'acord següent:  
Sotmetre a informació pública per un termini d'un mes, comptador des de la publicació d'aquest edicte en el Diari Oficial de la Comunitat Valenciana, la modificació puntual número 1 del Pla Especial de Protecció del Castell de Santa Bàrbara d'Alacant (segons la Sentència 808/5 del TSJCV).  
Cosa que es publica perquè se'n prenga coneixement, i es fa saber que l'expedient podrà ser examinat a l'Oficina Municipal d'Informació Urbanística (plaça de Sant Cristòfol, 14) i que, durant l'indicat termini, podran presentar-se al·legacions; tot això de conformitat amb el que disposen els articles 90.2 i 83.2 de la Llei 16/2005, de 30 de desembre, Urbanística Valenciana.  
  
Alacant, 7 de novembre de 2011.- La regidora d'Urbanisme: Marta García-Romeu de la Vega. El vicesecretari: Germán Pascual Ruiz-Valdepeñas.
Diari Oficial de la Generalitat Valenciana


Sumari del DOGV 6477, del 10-03-2011 (2011/2709)

Informació pública del projecte de modificació puntual del PGOU d'Alfafar per a la desafectació del subsòl de l'espai lliure del Sequer de Nelot.
-------------------------------------------------------------------------------------------------------------------------------------------------

### Dades del document

Número de DOGV
:   6477

Data del DOGV
:   10-03-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/2709


Data del document
:   01-02-2011

Organisme emissor
:   Ajuntament d'Alfafar

Tipus de document
:   Anunci

Descriptors 

:   * Alfafar
    * administració local
    * pla d'urbanisme

Informació pública del projecte de modificació puntual del PGOU d'Alfafar per a la desafectació del subsòl de l'espai lliure del Sequer de Nelot. [2011/2709]  
Vist l'acord adoptat pel Ple de l'Ajuntament, en data 24 de febrer de 2011, pel qual s'aprova sotmetre a informació pública el document tècnic, redactat per l'arquitecte Francisco Alonso Aguilar, de modificació puntual del PGOU d'Alfafar per a la desafectació del subsòl de l'espai lliure del Sequer de Nelot.  
En virtut de l'article 94 de la Llei Urbanística Valenciana i 223.5 del Reglament d'Ordenació i Gestió Territorial i Urbanística, s'inicia el procediment d'aprovació municipal de la indicada modificació puntual, tal com estableix l'article 37 de la LUV, i sotmetre el document a la informació pública esmentada d'un mes en el Diari Oficial de la Comunitat Valenciana i un anunci en un diari d'informació general; i de conformitat amb l'article 11.4 del Text Refós de la Llei de Sòl, en la pàgina web municipal.  
El document tècnic està exposat a les oficines municipals d'Ordenació del Territori, en l'horari matinal d'oficines, per a consultar-lo i per tal que es puguen efectuar els suggeriments, aclariments i al·legacions que es consideren convenients.  
Transcorregut aquest termini, es resoldran les al·legacions, si és el cas, i s'elevarà al Ple per a l'aprovació definitiva d'aquesta modificació puntual.  
Cosa que es fa pública mitjançant aquesta inserció en el DOCV, amb la qual s'inicia el període d'informació pública d'un mes.  
Alfafar, 1 de març de 2011.- L'alcalde: Emilio Muñoz García.
Diari Oficial de la Generalitat Valenciana


Sumari del DOGV 6461, del 16-02-2011 (2011/220)

RESOLUCIÓ de 10 de setembre de 2011, del president del Consell Rector, sobre la necessitat d'efectuar una modificació pressupostària en l'exercici 2010.
--------------------------------------------------------------------------------------------------------------------------------------------------------

### Dades del document

Número de DOGV
:   6461

Data del DOGV
:   16-02-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/220


Data del document
:   10-09-2010

Organisme emissor
:   Institut Cartogràfic Valencià

Tipus de document
:   Resolució

Correcció d'errades

 Descriptors 

:   * Institut Cartogràfic Valencià

RESOLUCIÓ de 10 de setembre de 2011, del president del Consell Rector, sobre la necessitat d'efectuar una modificació pressupostària en l'exercici 2010. [2011/220]  
Vista la proposta del director de l'Institut Cartogràfic Valencià, de data 9 de setembre de 2010, per la qual es posa de manifest la necessitat de realitzar un reajustament entre els crèdits de les línies de capítol IV, per a l'aplicació de l'Acord del Consell Rector de l'Institut Cartogràfic Valencià de 17 de maig de 2005, en el qual s'estableix la creació dels premis de Cartografia i Territori Pare Tosca.  
En virtut del que disposa l'article 63 de la Llei 47/2003, de 26 de novembre, General Pressupostària, aplicable amb caràcter supletori, que atorga la competència en modificacions de crèdits als titulars dels departaments ministerials.  
En virtut de les atribucions que em confereix la Llei 9/1997, de 9 de desembre, de Creació com a Organisme Autònom de l'Institut Cartogràfic Valencià, modificada per la Llei 3/2008, de 24 d'abril, especificades en els articles 6 i 7 del Decret 186/2000, de 22 de desembre, del Consell de la Generalitat Valenciana, pel qual s'aprova el Reglament Orgànic i Funcional de l'Institut Cartogràfic Valencià, resolc:  
Autoritzar la següent modificació pressupostària:  
Primer  
Minorar la línia SE000917, «Beques per a la realització de treballs d'interés per a l'ICV», del capítol IV, per un import de 790 euros.  
Segon  
Augmentar la línia SE000931, «Premi Pare Tosca», del capítol IV, per un import de 790 euros.  
València, 10 de setembre de 2010.- El president del Consell Rector de l'Institut Cartogràfic Valencià, vicepresident tercer del Consell, conseller de Medi Ambient, Aigua, Urbanisme i Habitatge: Juan Gabriel Cotino Ferrer.
Diari Oficial de la Generalitat Valenciana


Sumari del DOGV 6522, del 17-05-2011 (2011/5393)

RESOLUCIÓ de 4 de maig de 2011, del director de l'Agència Valenciana de l'Energia, per la qual s'amplia el pressupost del programa CO2TXE 2010 per a la renovació del parc de turismes de la Comunitat Valenciana, en el marc del Pla d'Acció de l'Estratègia d'Estalvi i Eficiència Energètica (PAE4+), per a l'exercici 2010.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6522

Data del DOGV
:   17-05-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/5393


Data del document
:   04-05-2011

Organisme emissor
:   Agència Valenciana de l'Energia, AVEN

Tipus de document
:   Resolució

Anàlisi jurídica

 Descriptors 

:   * ajuda pública
    * suport econòmic
    * estalvi d'energia
    * contaminació per vehicles automotors
    * vehicle elèctric

RESOLUCIÓ de 4 de maig de 2011, del director de l'Agència Valenciana de l'Energia, per la qual s'amplia el pressupost del programa CO2TXE 2010 per a la renovació del parc de turismes de la Comunitat Valenciana, en el marc del Pla d'Acció de l'Estratègia d'Estalvi i Eficiència Energètica (PAE4+), per a l'exercici 2010. [2011/5393]  
Atés la Resolució de 25 de maig de 2010, per la qual es convoquen ajudes del programa CO2TXE 2010 per a la renovació del parc de turismes de la Comunitat Valenciana en el marc del Pla d'Acció de l'Estratègia d'Estalvi i Eficiència Energètica (PAE4+), per a l'exercici 2010.  
  
Atés la Resolució de 16 de desembre de 2010, de modificació de la Resolució de 25 de maig de 2010, per la qual s'amplia el pressupost del programa CO2TXE 2010 a 1.600.000 €.  
Atés la Resolució d'1 de març de 2011, per la qual s'amplia el pressupost del programa CO2TXE 2010 a 1.985.000 €.  
Vist que en l'article 5 de la Resolució de 25 de maig de 2010 s'indica que la quantitat global màxima destinada a esta convocatòria podrà ser modificada per mitjà de la resolució del director de l'Agència Valenciana de l'Energia, d'acord amb el desenvolupament del pla i del pressupost disponible, resolc:  
  
Únic  
Ampliar el pressupost destinat al programa CO2TXE 2010 en 200.000 €, i queda finalment una quantitat 2.185.000 €  
  
València, 4 de maig de 2011.- El director de l'Agència Valenciana de l'Energia: Antonio Cejalvo Lapeña.
Diari Oficial de la Generalitat Valenciana


Sumari del DOGV 6457, del 10-02-2011 (2011/1532)

Informació pública de la sol·licitud d'autorització d'explotació de recursos de la secció A), denominada El Arenal, del terme municipal de Caudete de las Fuentes.
------------------------------------------------------------------------------------------------------------------------------------------------------------------

### Dades del document

Número de DOGV
:   6457

Data del DOGV
:   10-02-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/1532


Organisme emissor
:   Conselleria d'Indústria, Comerç i Innovació

Tipus de document
:   Anunci

Informació pública de la sol·licitud d'autorització d'explotació de recursos de la secció A), denominada El Arenal, del terme municipal de Caudete de las Fuentes. [2011/1532]  
Costera Blanca, SL, ha sol·licitat autorització d'explotació de recursos de la secció A), denominada El Arenal, del terme municipal de Caudete de las Fuentes (València). En l'expedient MIEXPA/2009/2/46 consten, entre altres, els documents següents: el projecte d'explotació, l'estudi d'impacte ambiental i el pla de restauració.  
Cosa que es fa pública per complir el que s'establix en l'article 4 de la Llei 2/1989, del 3 de març, de la Generalitat Valenciana, d'Impacte Ambiental, i en l'article 9 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació d'Impacte Ambiental de projectes, a fi que les persones que es consideren afectades d'alguna manera per l'activitat de què es tracta hi puguen formular per escrit, en doble exemplar, durant el termini de 30 dies hàbils a partir de l'endemà de la present publicació, les observacions pertinents en el Servei Territorial d'Indústria i Innovació de València.  
València, 23 de novembre de 2010.- El cap del Servei Territorial: Alejandro Marín Arcas.
Diari Oficial de la Generalitat Valenciana


Sumari del DOGV 6654, del 18-11-2011 (2011/11870)

Notificació de la sentència dictada en el judici de divorci contenciós número 99/2011.
--------------------------------------------------------------------------------------

### Dades del document

Número de DOGV
:   6654

Data del DOGV
:   18-11-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11594


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el judici de divorci contenciós número 99/2011. [2011/11626]  
Divorci contenciós 000099/2011 M  
Demandant: Anyela González Correa.  
Procurador: Paula Miguel Ruiz.  
Demandat: Enrique Acevedo Cardenas.  
Procurador/a: -  
María Dolores Valle Contreras, secretària del Jutjat de Primera Instància número 24 de València, mitjançant aquest edicte, faig saber:  
Que en les actuacions de divorci contenciós 000099/2011, a instàncies d'Anyela González Correa, representada per la procuradora Paula Miguel Ruiz, contra Enrique Acevedo Cardenas, en situació de rebel·lia, en data 26 d'octubre de 2011, s'ha dictat la sentència, que té la part dispositiva com segueix:  
«Dispositiva  
Estime la demanda formulada per la procuradora Paula Miguel Ruiz, en nom i representació d'Anyela González Correa, contra Enrique Acevedo Cardenas, i declare dissolt per causa de divorci el matrimoni format pels esmentats cònjuges amb tots els efectes legals.  
  
Cada part ha de pagar les costes processals causades a instàncies seues i les comunes a mitges.  
Mode d'impugnació: mitjançant un recurs d'apel·lació davant d'aquest Jutjat; no obstant això, es portarà a efecte el que s'ha disposat. El recurs s'ha d'interposar per escrit dins del termini de cinc dies, indicant la infracció comesa al parer del recurrent; sense aquests requisits no s'admetrà el recurs (art.s 451 i 452 de la LECn). Haurà d'efectuar-se la consignació de 50 euros en la clau 02 del compte de dipòsits i consignacions d'aquest Jutjat, segons disposa la Llei Orgànica 1/2009, de 3 de novembre, i acreditar aquesta consignació, exceptuant-ne el cas d'aquells litigants que tinguen el benefici de justícia gratuïta. En el cas que no s'efectue el dipòsit, es podrà esmenar el defecte en el termini de dos dies, i no s'admetrà a tràmit si no s'esmena.  
Aquesta és la sentència, que pronuncie, mane i firme».  
I perquè valga de notificació de forma deguda a Enrique Acevedo Cardenas, en rebel·lia, expedisc i firme aquest edicte.  
  
València, 26 d'octubre de 2011.- La secretària judicial: María Dolores Valle Contreras.
Diari Oficial de la Generalitat Valenciana


Sumari del DOGV 6609, del 15-09-2011 (2011/9414)

Informació pública de l'actualització de tarifes de conservació de comptadors en la Mancomunitat del Marquesat.
---------------------------------------------------------------------------------------------------------------

### Dades del document

Número de DOGV
:   6609

Data del DOGV
:   15-09-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/9414


Organisme emissor
:   Sociedad Española de Abastecimientos, SA

Tipus de document
:   Anunci

Informació pública de l'actualització de tarifes de conservació de comptadors en la Mancomunitat del Marquesat. [2011/9414]  
S'informa, per a general coneixement, que, segons l'ofici presentat per Seasa en la Mancomunitat del Marquesat en data 14 de juliol de 2011, procedix actualitzar la tarifa de conservació de comptadors per als municipis d'Alfarp, Catadau i Llombai per a l'any 2011.   
  
  
  
Sobre les presents tarifes, s'aplicarà l'impost sobre el valor afegit (IVA) d'acord amb el que establix la Llei 37/1992, de 28 de desembre.  
  
Cosa que es fa pública per a general coneixement.  
  
València, 13 de setembre de 2011.- L'apoderat: Francisco Zorrilla Soriano.
Diari Oficial de la Generalitat Valenciana


Sumari del DOGV 6465, del 22-02-2011 (2011/1623)

Notificació de la sentència dictada en el judici ordinari número 419/2009.
--------------------------------------------------------------------------

### Dades del document

Número de DOGV
:   6465

Data del DOGV
:   22-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/1623


Organisme emissor
:   Jutjat Mercantil número 1 d'Alacant

Tipus de document
:   Edicte

Notificació de la sentència dictada en el judici ordinari número 419/2009. [2011/1623]  
Judici ordinari 000419/2009   
Part demandant: Bardisa y Cia., SL.  
Part demandada: José Manuel Sáez Pérez.  
Sobre: societats mercantils i cooperatives.  
En el judici a què es fa referència s'ha dictat la sentència número 511/10, de data 17 de novembre de 2010, que té el text que, literalment, és com segueix:  
«Dispositiva  
Estime la demanda presentada por Bardisa y Cia., SL, contra José Manuel Sáez Pérez, i condemne el demandat a pagar a l'actora la quantitat de 5.140,45 euros, més els interessos que es fixen en les actuacions 98/2008 seguides davant del Jutjat de Primera Instància número 2 de Torrevieja.  
La quantitat líquida indicada produirà, a càrrec del demandat, els interessos legals des de la presentació de la demanda.  
Les costes s'imposen al demandat.  
Notifiqueu aquesta resolució a les parts i al demandat rebel personalment en la forma prevista en l'article 161 de la Llei d'Enjudiciament Civil, i mitjançant un edicte en el Diari Oficial de la Comunitat Valenciana o en el Butlletí Oficial de l'Estat, si estiguera en parador desconegut, de conformitat amb el que disposa l'article 497 de la Llei d'Enjudiciament Civil, i feu-los saber que contra aquesta sentència s'hi pot interposar un recurs d'apel·lació dins del termini de cinc dies davant d'aquest Jutjat, de conformitat amb allò previst en els articles 457 i següents de la Llei d'Enjudiciament Civil, i del qual coneixerà l'Audiència Provincial d'Alacant.  
Per a l'apel·lació caldrà efectuar de forma prèvia un dipòsit de la suma de 50 euros, que ha d'ingressar en el compte de dipòsits i consignacions d'aquest Jutjat, obert en el grup Banesto, consignant com a codi «02» i com a concepte «pagament recurs d'apel·lació»; sense aquests requisits no s'admetrà el recurs (articles 451 i 452 de la LEC i disposició addicional quinzena de la LOPJ afegida per la LO 1/2009, de 3 de novembre).  
Aquesta és la meua sentència, que pronuncie, mane i firme».  
A la sentència anterior se li va donar la publicitat permesa per les lleis. En done fe.  
Atés que es desconeix el domicili o la residència actuals de la part demandada, mitjançant la provisió de 4 de maig de 2010, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de sentència número 511/10.  
Alacant, 17 de novembre de 2010.- El secretari judicial: Virginio Sánchez Barberán.
Diari Oficial de la Generalitat Valenciana


Sumari del DOGV 6666, del 07-12-2011 (2011/12606)

Notificació de la sentència dictada en el rotlle d'apel·lació número 578/2011.
------------------------------------------------------------------------------

### Dades del document

Número de DOGV
:   6666

Data del DOGV
:   07-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/12565


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 578/2011. [2011/12829]  
La Secció Sisena de l'Audiència Provincial de València ha dictat, en el rotlle d'apel·lació número 578/2011, la sentència que té l'encapçalament i la part dispositiva que diuen així:  
«Audiència Provincial de València, Secció Sisena.  
Rotlle d'apel·lació número 578/2011  
Procediment verbal número 1221/2010  
Jutjat de Primera Instància número 5 de Gandia.  
Sentència número 653  
Presidenta: María Mestre Ramos.  
Magistrats: María Eugenia Ferragut Pérez i José Francisco Lara Romero.  
València, 11 de novembre de 2011  
La Secció Sisena de l'Audiència Provincial de València, integrada pels magistrats anotats al marge, ha vist aquest recurs d'apel·lació que s'ha interposat contra la sentència de data 24 de febrer de 2011, dictada en les actuacions a què s'ha fet referència.  
  
Han sigut parts en el recurs, com a apel·lant i impugnat, la part demandada Juan Bonet Puig, representada per la procuradora Margarita Ferra Pastor, i assistida pel lletrat Juan Ros Pavia, i, com a impugnador i apel·lat la part demandant Amalio Escrivá Torres, representada pel procurador José Alberto Aparisi Orengo i assistida pel lletrat José Alberto Aparisi Orengo i com a apel·lat el també codemandat Alberto González Sotorrios, declarat en rebel·lia i no personat en aquesta alçada.  
  
És ponent María Eugenia Ferragut Pérez, qui expressa el parer del tribunal.  
Disposem  
1. Estimem el recurs interposat per Juan Bonet Puig.  
2. Desestimem la impugnació formulada per Amalio Escrivá Torres.  
3. Revoquem la sentència impugnada i:  
A) Estimem l'excepció d'inadequació de procediment formulada pel demandat.  
B) Desestimem la demanda formulada per Amalio Escrivá Torres contra Juan Bonet Puig.  
C) Imposem les costes a la part actora.  
4. No fem condemna expressa a costes en el recurs d'apel·lació i imposem a l'impugnador les causades per la seua impugnació.  
5. S'acorda la devolució del dipòsit constituït per a recórrer.  
Aquesta sentència es ferma.  
Quan pertoque, torneu al jutjat de procedència les actuacions originals, amb el certificat d'aquesta resolució perquè s'execute i es complisca.  
Aquesta és la nostra sentència, que manem i firmem».  
No s'hi pot interposar un recurs de cassació.  
I per a la seua publicació en el Diari Oficial de la Comunitat Valenciana, a l'objecte de notificar a la part que no ha comparegut demandat-apel·lat Alberto González Sotorrios.  
  
València, 17 de novembre de 2011.- La secretària: Eugenia Rosa Martín Landete.
Diari Oficial de la Generalitat Valenciana


Sumari del DOGV 6644, del 04-11-2011 (2011/11814)

Formalització del contracte número SE/24/11. Servei d'impartició dels cursos de llengües estrangeres: anglès, alemany, francès, italià i portuguès.
---------------------------------------------------------------------------------------------------------------------------------------------------

### Dades del document

Número de DOGV
:   6644

Data del DOGV
:   04-11-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/11966


Data del document
:   26-10-2011

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Formalització del contracte número SE/24/11. Servei d'impartició dels cursos de llengües estrangeres: anglès, alemany, francès, italià i portuguès. [2011/11511]  
1. Entitat adjudicadora  
a) Organisme: Universitat Jaume I.  
b) Dependència que tramita l'expedient: Servei de Contractació i Assumptes Generals.  
c) Número d'expedient: SE/24/11.  
d) Adreça d'Internet del perfil del contractant: .  
2. Objecte del contracte   
a) Tipus: servei.  
b) Descripció: impartició dels cursos de llengües estrangeres: anglès, alemany, francès, italià i portuguès.  
c) Divisió per lots i nombre de lots/nombre d'unitats: lot únic.  
  
d) CPV: 92000000-1.  
e) Mitjà de publicació de l'anunci de licitació: electrònic.  
f) Data de publicació de l'anunci de licitació: DOCV 22.07.2011.  
  
3. Tramitació i procediment  
a) Tramitació: ordinària.  
b) Procediment: obert.  
4. Valor estimat del contracte: 171.518,00 euros (IVA exempt).  
5. Pressupost base de licitació  
Lot únic. Import net: 114.345,00 euros. Import total: 114.345,00 euros.  
Preus unitaris màxims:  
- 60 euros/hora (IVA exempt) de docència presencial impartida.  
- 30 euros/hora (IVA exempt) de docència virtual impartida.  
6. Formalització del contracte  
a) Data d'adjudicació: 17 d'octubre de 2011.  
b) Data de formalització del contracte: 20 d'octubre de 2011.  
c) Contractista: Lot únic: Tec-Idiomes, SL.  
d) Import o cànon d'adjudicació:  
Lot únic. Import net: 93.950,00 euros. Import total: 93.950,00 euros.  
e) Avantatges de l'oferta adjudicatària:  
Lot 1: per un pressupost estimat de 93.950,00 euros (IVA exempt) i els preus unitaris:  
- 55 euros/hora (IVA exempt) de docència presencial impartida.  
- 20 euros/cada hora (IVA exempt) de docència virtual impartida.  
7. Altres informacions: -  
  
Castelló de la Plana, 26 d'octubre de 2011.- El rector, p. d. (R 14.06.2010), el gerent: Antonio Montañana Riera.